**7.3.2022**

**Partnerskapsavtale spesiell del 2022-2023**

Partnerskapsavtalen består av to deler, en generell og en spesiell del, som må sees i sammenheng.

Avtalen er uttrykk for en felles ambisjon om samarbeid, og ønsket retning for samarbeidet mellom Indre Østfold regionråd og Viken fylkeskommune, heretter beskrevet som IØR og Viken. Formålet med avtalens spesielle del er å redegjøre nærmere for samarbeidsområder og arbeidsformer som er tilpasset denne kommuneregionen.

**Samarbeid mellom likeverdige parter**

Partnerskapsavtalen bygger på forutsetningen om at partene er likeverdige. Bærekraftsmålene, nasjonale føringer og regionale planer ligger til grunn for samarbeidet. Det er viktig at partene har gjensidig forståelse for regionens muligheter og utfordringer.

**Ambisjon for avtalen**

Gjennom god dialog og samarbeid forankret i partnerskapsavtalen, ønsker IØR og Viken å samhandle for å utvikle regionen til et attraktivt, bærekraftig og godt sted å bo, leve og jobbe hele livet. Samarbeidet skal gi partene merverdi for eget arbeid, og oppleves som positivt og hensiktsmessig. Fylkesrådets dialog og informasjon i regionrådsmøtene blir viktige i slik henseende.

**1 - Utdanning og utenforskap *#kompetanseløft***

1.1 - Etablere forpliktende samarbeidsprosjekter mellom Viken, næringslivet, de videregående skolene og kommunene for å nå elevgrupper som faller ut av skoleløpet.

1.2 - Videreutvikle Viken fagskole Indre Østfold som et sentralt videreutdanningstilbud, med tilhørende Industrifagskole.

1.3 - Utvikle desentralisert tilbud for høyere utdanning, sammen med andre utdanningsinstitusjoner og næringslivet*.*

1.4 – Samarbeide om å styrke de to videregående skolene i Askim og Mysen.

1.5 - Gjøre overgangen fra grunnskole til videregående skole så god at flere fullfører skoleløpet. Det må gjøres attraktivt for lokale elever å søke til «sine skoler».

1.6 - Sammen utrede egne utdanningstilbud knyttet til noen av de unike kompetansemiljøene som utvikles i Indre Østfold, Momarken travbane og prosjektene på Brennemoen, multisporthall og filmsenter spesielt nevnt. Dette må ses i sammenheng med skolestrukturarbeidet som Viken har ansvar for.

1.7 – Utrede muligheter for å samarbeide om en årlig regional yrkesmesse.

1.8 - Tilby flere lærlingeplasser. Årlig felles seremoni med utdeling av fag- og svennebrev i regionen.

Følgende av FNs bærekraftsmål er særlig ivaretatt under punkt 1: 4 - God utdanning og

10 - Mindre ulikhet

**2 Understøtte næringslivet *#arbeidsplassvekst***

Partene inngår strategisk og varig samarbeid om næringsutvikling i regionen, der

* 1. Muligheter og utfordringer identifiseres og prioriteres, basert på tilgjengelig og nytt kunnskapsgrunnlag, blant annet om mulighetsrommet etter covid

A - Målrette felles innsats for å skape utvikling og økt konkurransekraft i lokalt næringsliv.

B - Viktige satsninger og tiltak utformes, med særlig søkelys på grønn omstilling, sirkulærøkonomi og digitalisering

2.2 - Partene samarbeider om å bruke viktige næringsaktører og innovasjonsmiljøer i regionen som verktøy for utviklingen, f.eks. næringsforum, kommunenes næringsavdelinger, næringsforeninger, næringshage, akademia (for eksempel NMBU og NORUS), etablerertjenesten, klynger- og nettverk for sammen å tilrettelegge for utvikling av eksisterende og nye næringer med vekt på det grønne skiftet og sirkulærøkonomi, nye arbeidsplasser, mangfoldig og sterk næringsstruktur, innovasjon og økt internasjonal konkurransekraft som verktøy for regional utvikling.

2.3 Partene etablerer konkret samarbeid om

2.3.1 Etablerertjenesten i Indre Østfold

2.3.2 Satsing innen landbruk i Indre Østfold – gården som ressurs, kobling mot lokalmat og reiseliv (i tråd med det å være Norges største jordbrukskommune)

2.3.3 Styrke Indre Østfold som opplevelsesdestinasjon, bl.a. sammen med Visit Indre Østfold og utvikle mer kulturnæringer

2.3.4 Flere satsinger som resultat av strategisk dialog i punkt 2.1

2.4 Sikre erfaring fra bygdemiljøpakker i Viken og dialog om videre muligheter for slikt samarbeid.

Følgende av FNs bærekraftsmål er særlig ivaretatt under punkt 2:

8 – anstendig arbeid og økonomisk vekst

9 – industriell innovasjon og infrastruktur

11 – bærekraftige by og lokalsamfunn

**3 Samferdsel og mobilitet *#lavereklimautslipp***

**KUNNSKAPSGRUNNLAG**

* 1. - Fylkeskommunen produserer i dag statistikk og analyse som i stor grad er tilgjengelig på kommunenivå. Kunnskapsgrunnlaget er til gjensidig nytte for kommuner, regioner og fylkeskommunen. Både statistikk og analysene har potensial for videreutvikling og bedre utnyttelse.
		1. - Ved utarbeidelse av delregionale analyser, er det naturlig å samarbeide for å sikre at lokale registreringer, undersøkelser og datagrunnlag innlemmes.
		2. - Partene skal samarbeide om kartlegging av de største behovene innen mobilitet, eksempelvis mobilitetsanalyser. Analysen vil gi et godt grunnlag for å definere innsatsområder og gjøre prioriteringer innen samferdsel og mobilitet.

**SAMFERDSEL OG MOBILITET**

* 1. - Strategisk og kunnskapsbasert samarbeid **om trafikksikkerhet med mål om redusert antall** **drepte og hardt skadde**. Det forventes et aktivt samarbeid med Viken trafikksikkerhetsutvalg (VTU). I første omgang prioriteres framkommelighet og trafikksikkerhet for syklister og gående langs kommunale og fylkeskommunale veier ved skoler.
	2. - **Sammenhengende reisekjeder**. Strategisk samarbeid om transportkonsepter som kan gjøre mobiliteten mer miljøvennlig, basert på kartlegging av reisemønster. Dette kan være snarveier, definere utforming av enklere sykkelanlegg, utprøving av nye transportformer, varelogistikk, utvikling av delingsordninger for bil- og sykkel mm.
	3. - **Dialog og medvirkning med kollektivaktørene om en stadig utvikling og samordning av buss-,** **båt- og togtilbudet**, basert på kartlagte transportbehov. Utenfor byområdene er det behov for å finne løsninger som gir mobilitet til innbyggere uten førerkort, også tverrforbindelser.
	4. - Dialog mellom aktuelle aktører om utvikling av **innfartsparkeringstilbudet og *kollektivterminaler.*** Arbeidet skal vurdere lokalisering og omfang sett i sammenheng med langsiktig plan for det samlete kollektivtilbudet.
	5. - Bidra til å videreutvikle togtilbudet på Østfoldbanens østre linje og til kontinentet.
	6. - Bidra til å videreutvikle ring 4 – konseptet.
	7. - Aktiv deltagelse med relevante **fagpersoner i mobilitetsnettverket** (temaene sykkel og trafikksikkerhet)

Følgende av FNs bærekraftsmål er særlig ivaretatt under punkt 3:

10 – mindre ulikhet

11 – bærekraftige by og lokalsamfunn

13 – stoppe klimautslipp